කෙසේ වෙතත්, සිද්ධිය පිළිබඳ පරීක්ෂණ වෙනතකට යොමු කිරීම සඳහා වෑන් රථය හොරණ - මොරගහහේන ප්‍රදේශයේ දමාගොස් ඇති බවටත් සැකකරුවන් අධිවේගී මාර්ගය ඔස්සේ පලායන්නට ඇති බවටත් පොලිසිය සැක පළ කරනවා.මේ අතර වෙඩි තැබීමෙන් මියගිය බන්ධනාගාර ජේලර්වරයා සහ නියාමකවරයා වෙනුවෙන් රුපියල් මිලියන 2 බැගින් වූ වන්දි මුදලක් ප්‍රදානය කිරීමට බන්ධනාගාර දෙපාර්තමේන්තුව යෝජනා කර තිබෙනවා.එමෙන්ම ඊයේ රැස්වූ බන්ධනාගාර දෙපාර්තමේන්තුවේ උසස් නිලධාරින්ගේ හමුවකදී යෝජනා වී ඇත්තේ අදාළ නිලධාරීන් දෙදෙනා හට උසස්වීම් ලබාදීමටයි.මේ අතර කළුතර බන්ධනාගාර බස් රථ 2 කට වෙඩි තැබීමේ සිද්ධියේ සැකකරුවන් රැඳී සිටි බවට සැකකෙරෙන හොරණ - මොරගහහේන ප්‍රදේශයේ අතහැර දමන ලද රබර් කර්මාන්ත ශාලාවක් පොලිස් විශේෂ කාර්ය බළකාය විසින් සෝදිසි කර තිබෙනවා.ඒ, පොලිස් නිළ සුනඛ ග්‍රේරෝ අදාල කර්මාන්ත ශාලාව වෙත යෑම හේතුවෙන්.අරුණ දමිත් උදයංග හෙවත් සමයං ඇතුළු රැඳවියන් පස් දෙනෙකු ඉලක්ක කර වෙඩි ප්‍රහාරයක් එල්ල කළ සැකකරුවන් පළායාමට භාවිත කළ වෑන් රථය පොලිසිය පෙරේදා සොයාගත්තේ හොරණ -  මොරගහහේන ප්‍රදේශයේ අතහැර දමා තිබියදී.විද්‍යාත්මක සාක්ෂි ඔස්සේ පරීක්ෂණ පැවැත්වූ පොලිසියට වෑන් රථයේ තිබී සැකකරුවන්ගේ බවට සැක කළ හැකි හිසකෙස් සහ වෙඩි තැබු ස්ථානයේ තිබූ ශාකවල කොටස් කිහිපයක් ද හමුවී තිබෙනවා.මේ අතර වෙඩි ප්‍රහාරයෙන් මියගිය ජේලර්වරයෙකු වන එස්.ආර්. විජේරත්නගේ අවසන් කටයුතු වාද්දුව ප්‍රදේශයේදී ඊයේ සිදු කෙරුණු අතර, සිද්ධියෙන් නියාමක එස්.